**Belasting en nie-inwoners**

Suid-Afrika het 'n inwoner-gebaseerde belastingstelsel, wat beteken dat inwoners, onderhewig aan sekere uitsluitings, op hul wêreldwye inkomste belas word, ongeag waar hul inkomste verdien word. In kontras, word nie-inwoners belas op hul inkomste van 'n Suid-Afrikaanse bron. Aangesien belastingstelsels van land tot land verskil is daar 'n kans dat 'n bepaalde bedrag twee keer belas kan word. Hierdie moontlikheid van dubbele belasting word egter gereeld verlig deur belastingverligting soos bevat in verskeie dubbele belastingooreenkomste (DTA's). Hierdie DTA's is internasionale ooreenkomste tussen lande om potensiële kompeterende belastingregte teen die inkomste van dieselfde belastingpligtige aan te spreek. Ingevolge die bepalings van die DTA, mag die nie-inwoner se besoldiging wat in Suid-Afrika verdien is nie aan normale belasting in Suid-Afrika onderhewig wees waar bepaalde vereistes nagekom is nie.

**Wie word as nie-inwoner geag?**

Kom ons begin deur te definieer wat ons met "inwoner" bedoel. Met die aanname dat jy sal weet of jy aan die kriteria voldoen of nie en dus of jy as inwoner of nie-inwoner geag kan word. Ingevolge Suid-Afrikaanse wetgewing is daar verskillende soorte inwoners, byvoorbeeld 'n inwoner soos omskryf in die Wet op Inkomstebelasting, 1962 ingevolge die sogenoemde "fisieke teenwoordigheidstoets" en 'n gewone inwoner soos omskryf ingevolge Suid-Afrikaanse gemene reg. Enige individu wat 'n gewone inwoner (gemeneregkonsep) in Suid-Afrika is gedurende die jaar van aanslag of, indien nie, aan al drie vereistes van die fisieke teenwoordigheidstoets voldoen, sal vir belastingdoeleindes as inwoner geag word. 'n Individu as gewone inwoner van Suid-Afrika geag word indien Suid-Afrika die land is waarna sodanige individu natuurlik en in gewone gang sal terugkeer na sy/haar omswerwinge. Dit kan as sodanige individu se gewone of prinsipale woning beskryf word, of sy/haar ware tuiste. Indien 'n individu nie ‘n gewone inwoner van Suid-Afrika is nie, kan hy/sy steeds aan die vereistes van die fisieke teenwoordigheidstoets voldoen en sal vir belastingdoeleindes as inwoner geag word. Om aan die vereistes van die fisieke teenwoordigheidstoets te voldoen, moet sodanige individu in Suid-Afrika teenwoordig wees vir 'n tydperk(e) wat die volgende tydperk(e) oorskry -

* 91 dae in totaal gedurende die jaar van aanslag wat ter sprake is;
* 91 dae in totaal gedurende elk van die vyf jare van aanslag wat die jaar van aanslag ter sprake voorafgaan; en
* 915 dae in totaal gedurende daardie vyf voorafgaande jare van aanslag.

'n Individu wat nie aan enige van die bogenoemde drie vereistes voldoen nie, sal nie die fisieke teenwoordigheidstoets slaag nie. Daarby, enige individu wat aan die fisieke teenwoordigheidstoets voldoen, maar buite Suid-Afrika is vir 'n aaneenlopende tydperk van minstens 330 volle dae, sal vanaf die dag wat sodanige individu nie meer fisies teenwoordig is nie, nie as inwoner geag word nie. Indien die individu nie 'n gewone inwoner is nie, en ook nie aan die vereistes van die fisieke teenwoordigheidstoets voldoen nie, sal sodanige individu vir belastingdoeleindes as nie-inwoner geag word. Dit beteken dat sodanige individu slegs op inkomste uit 'n bron binne Suid-Afrika onderhewig sal wees, byvoorbeeld rente verdien van 'n Suid-Afrikaanse bank, huurinkomste verdien van 'n eiendom binne Suid-Afrika en dienste gelewer binne Suid-Afrika.

'n Individu kan ook 'n nie-inwoner word deur nie meer 'n belastinginwoner van Suid-Afrika te wees nie. Vir meer inligting oor die korrekte proses om te volg wanneer jy nie meer 'n belastinginwoner is nie, verwys na die *Cease to be a Resident*-webblad.

Soorte inkomste

*Besoldiging*

Besoldiging deur ‘n nie-inwoner in Suid-Afrika verdien, sal aan normale belasting in Suid-Afrika onderhewig wees, tensy 'n DTA tussen Suid-Afrika en die buitelandse land waar hy/sy bly, anders stipuleer.

Die beginpunt vir 'n nie-inwoner wat dienste in Suid-Afrika lewer is dat die besoldiging aan normale belasting in Suid-Afrika onderhewig is. Indien 'n DTA bestaan en al drie van die volgende vereistes word aan voldoen, sal die inkomste nie aan normale belasting in Suid-Afrika onderhewig wees nie:

* Hy/sy is in Suid-Afrika teenwoordig vir 'n tydperk of tydperke wat in totaal nie meer as 183 dae in enige 12-maandetydperk (nie noodwendig 'n jaar van aanslag nie) is nie.
* Sy/haar besoldiging word betaal deur, of namens, 'n werkgewer wat nie 'n inwoner van Suid-Afrika is nie.
* Sy/haar besoldiging word nie deur 'n "permanente instelling" gedra wat die buitelandse werkgewer in Suid-Afrika het nie. 'n "Permanente instelling" is 'n ingewikkelde konsep, veral met die bepaling van die instelling van een, maar beteken wesenlik 'n vaste plek van besigheid waardeur die besigheid van die werkgewer geheel of gedeeltelik uitgevoer word.

***Pensioen en annuïteite***

'n Bedrag ontvang deur 'n nie-inwoner wat 'n enkelbedrag, pensioen of annuïteit van 'n pensioenfonds, pensioenbewaring, voorsorgfonds of voorsorgbewaringsfonds uitmaak, en die dienste ten opsigte waarvan die bedrag ontvang of toegeval is, is in Suid-Afrika gelewer, is aan normale belasting in Suid-Afrika onderhewig. Indien die bedrag ontvang of toegeval met dienste binne en buite Suid-Afrika gelewer verband hou, is slegs die gedeelte van die bedrag ten opsigte van dienste binne Suid-Afrika gelewer aan belasting binne Suid-Afrika onderhewig.
'n Annuïteit ontvang van 'n uittree-annuïteitfonds, waar die kontrak binne Suid-Afrika aangegaan is, se oorsprong is binne Suid-Afrika. Sodanige annuïteite is aan normale belasting in Suid-Afrika onderhewig, maar die bepalings van 'n dubbele belastingooreenkoms kan egter die belasbaarheid van die annuïteit in Suid-Afrika beïnvloed.

***Rente***Rente ontvang deur of toegeval aan 'n nie-inwoner van 'n bron binne Suid-Afrika is vrygestel van normale belasting in Suid-Afrika, tensy die nie-inwoner:

* fisies in Suid-Afrika teenwoordig was vir 'n tydperk of tydperke wat 183 dae in totaal in 'n 12-maandetydperk oorskry, voor die datum waarop die rente ontvang of aan die persoon toegeval is; of
* die skuld waarvan die rente afkomstig is, is effektief verbonde aan 'n permanente instelling van sodanige persoon binne Suid-Afrika.

Rente ontvang deur 'n nie-inwoner wat van normale belasting vrygestel is, sal egter aan terughoubelasting van 15% onderhewig wees, mits die nie-inwoner -

* fisies in Suid-Afrika teenwoordig was vir 'n tydperk of tydperke wat nie 183 dae in totaal in 'n 12-maandetydperk, voor die datum waarop die rente betaal is, oorskry nie, of
* die skuld waaruit die rente ontstaan is effektief verbonde aan 'n permanente instelling van sodanige persoon in Suid-Afrika en sodanige persoon is as belastingpligtige in Suid-Afrika geregistreer.

Indien 'n nie-inwoner in Suid-Afrika teenwoordig is vir 'n tydperk wat nie 183 dae in totaal oorskry nie, is rente wat ontvang of toegeval is aan sodanige nie-inwoner uit 'n bron binne Suid-Afrika, aan normale belasting in Suid-Afrika onderhewig. In laasgenoemde geval, is 'n vrystelling beskikbaar:

* in die geval van 'n natuurlike persoon wat 65 jaar oud is, die bedrag van R34 500; of
* in enige ander geval, die bedrag van R23 800.

 ***Dividende***Dividendebelasting is betaalbaar teen 'n koers van 20% met intreding 22 Februarie 2017 op dividende deur maatskappye betaal wat inwoners is (buiten hoofkantoormaatskappye). Dividendbelasting is ook betaalbaar op 'n buitelandse dividend tot die omvang dat die buitelandse dividend nie die verdeling van 'n bate in specie uitmaak nie en dat dit deur buitelandse maatskappye ten opsigte van gelysde aandele betaal word. Die koers is egter aan 'n vermindering ingevolge die verskeie DTA's onderhewig. Hoewel dividendbelasting deel van die wet uitmaak, is dit 'n afsonderlike belasting van normale belasting. Oor die algemeen sal 'n dividend aan dividendbelasting of normale belasting onderhewig wees, nie beide nie. Dividende uit 'n Suid-Afrikaanse bron, ontvang deur of toegeval aan houers van aandele, is van normale belasting vrygestel, hoewel daar egter uitsonderings op hierdie reël is. 'n Dividend is van dividendbelasting vrygestel indien die voordelige eienaar 'n persoon is wat nie 'n inwoner is nie en die dividend word deur 'n buitelandse maatskappy ten opsigte van 'n gelysde aandeel betaal. Die nie-inwonende voordelige eienaar moet die toepaslike verklaringsvorms indien wat op die SARS-webtuiste aan die maatskappy of gereguleerde tussenganger beskikbaar is vir dividendbelasting om nie van die dividend teruggehou te word nie. Vir meer inligting oor dividendbelasting, verwys na die *Comprehensive Guide to Dividends Tax*.

***Tantìeme***In die geval van 'n nie-inwoner, is "kennisneming"-betalings wat deur sodanige persoon ontvang of aan toegeval is, of die gebruiksreg van intellektuele eiendom of die gee van toestemming om sodanige eiendom in Suid-Afrika te gebruik, onderhewig aan 'n finale terughoubelasting van 15% (of 'n koers soos bepaal in die toepaslike DTA vir die ontduiking van belasting). 'n Nie-inwoner sal van terughoubelasting op tantième vrygestel wees indien:

* sodanige persoon fisies in Suid-Afrika teenwoordig is vir 'n tydperk wat 183 dae in totaal oorskry in die 12-maandetydperk voor die datum waarop die tantième betaal is;
* die eiendom ten opsigte waarvan die tantiem betaal is, effektief aan 'n permanente instelling in Suid-Afrika verbonde is;
* die tantième deur 'n hoofkantoormaatskappy betaal is ten opsigte van die toestaan van gebruik of gebruiksreg of toestemming om intellektuele eiendom te gebruik soos omskryf en onderhewig aan bepaalde uitsluitings.

In die geval waar tantième wat deur 'n nie-inwoner ontvang is van terughoubelasting vrygestel is, sal dit aan normale belasting in Suid-Afrika onderhewig wees.

***Huurinkosmte***

Die bron van huurinkomste word oor die algemeen geag as waar die eiendom op daaglikse basis gebruik word. Huurinkomste wat in Suid-Afrika ontstaan, ontvang deur of toegeval aan 'n nie-inwoner, sal aan normale belasting in Suid-Afrika onderhewig wees. Uitgawes soos diensgelde en erfbelasting, rente op verband, versekering en herstelwerk, kan as aftrekkings teen sodanige huurinkomste geëis word, onderhewig aan bepaalde voorwaardes.

***Belasting op buitelandse vermaakspersone en sportpersone***

Enige inwoner wat aanspreeklik is om enige bedrag aan 'n buitelandse Vermaak- of sportpersoon te betaal vir sy/haar optrede in Suid-Afrika, moet van sodanige betaling 'n bedrag terughou vir belasting, teen 'n koers van 15% op alle betalings aan sodanige buitelandse vermaak- of sportpersoon gemaak - dit is bekend as "belasting op buitelandse vermaak- en sportpersone". Die inwoner wat die belasting afgetrek of teruggehou het, moet dit namens die buitelandse vermaak- of sportpersoon aan SARS oorbetaal voor die einde van die maand na die maand waarin die belasting afgetrek of teruggehou is. Versuim om die belasting af te trek of terug te hou en om die belasting aan SARS oor te betaal, sal die inwoner persoonlik vir die belasting aanspreeklik lewer.

In die geval waar dit nie moontlik is om nie van die terughoubelasting rekening te hou nie (byvoorbeeld, die persoon wat verantwoordelik is vir die betaling aan die buitelandse vermaak- of sportpersoon is nie 'n inwoner nie), sal die buitelandse vermaak- of sportpersoon persoonlik aanspreeklik gehou word vir die 15% belasting wat binne 30 dae, nadat die bedrag ontvang of toegeval is aan die buitelandse vermaak- of sportpersoon, aan SARS oorbetaal moet word.

Die 15% terughoubelasting op buitelandse vermaakspersone en sportpersone is 'n finale belasting op sodanige betalings wat ontvang deur of toegeval is aan die buitelandse vermaak- of sportpersoon. Dit laat dus toe dat indien enige ander inkomste deur 'n buitelandse vermaak- of sportpersoon van 'n bron binne Suid-Afrika ontvang of aan toegeval is, slegs sodanige ander inkomste aan inkomstebelasting in Suid-Afrika onderhewig sal wees. Bedrae ontvang deur of toegeval aan buitelandse vermaak- of sportpersone, wat aan hierdie 15% terughoubelasting onderhewig is, hoef nie ingesluit te wees met die berekening van hulle belastingaanspreeklikheid nie.

Enige persoon wat hoofsaaklik verantwoordelik is vir die stigting, organisasie of fasilitering van 'n bepaalde aktiwiteit in Suid-Afrika en wat direk of indirek vergoed sal word vir sodanige funksie van stigting, organisering of fasilitering, moet SARS van die optrede in kennis stel binne 14 dae na die sluit van die ooreenkoms, en SARS van die besonderhede ten opsigte van die optrede, soos deur SARS vereis mag wees, voorsien.

Die 15% terughoubelasting op 'n buitelandse vermaaks- of sportpersoon is nie van toepassing op 'n buitelandse vermaak- of sportpersoon wat deur 'n Suid-Afrikaanse werkgewer in diens is nie en wat fisies in Suid-Afrika teenwoordig is vir meer as 183 dae in totaal in 'n 12-maandetydperk wat begin of eindig in 'n jaar van aanslag waarin die bepaalde aktiwiteit uitgevoer word. In hierdie geval moet die buitelandse vermaak- of sportpersoon die inkomstebelasting betaal op dieselfde basis as 'n inwoner, dit is teen dieselfde koers van inkomstebelasting, wat die indiening van 'n inkomstebelastingopgawe mag vereis. In sulke gevalle hoef geen terughoubelasting afgetrek te word nie. Sodanige betalings, wat deur die Suid-Afrikaanse werkgewer aan die buitelandse vermaak- of sportpersoon (werknemer) gemaak word, word geag as besoldiging wat aan inkomstebelasting binne Suid-Afrika onderhewig is by wyse van aftrekking deur die Suid-Afrikaanse werkgewer.

***Kapitaalwinsbelasting (KWB)***

Nie-inwoners is slegs op die volgende bateskatogorieë aan KWB onderhewig:

* Onroerende eiendom of enige rente of reg van enige aard van die nie-inwonende individu tot of in onroerende eiendom in Suid-Afrika geleë. Voorbeelde sluit 'n woonstel, huis, plaas of leë grond in.
* Ekwiteitsaandele in 'n maatskappy, wanneer 80% of meer van die markwaarde van sodanige ekwiteitsaandele, direk of indirek toeskryfbaar is aan onroerende eiendom in Suid-Afrika.
* 'n Gevestigde belang in 'n trust, indien 80% of meer van die markwaarde van sodanige gevestigde belang, direk of indirek toeskryfbaar is aan onroerende eiendom in Suid-Afrika.
* Die bates van enige permanente instelling van 'n nie-inwoner in Suid-Afrika.

***Boedelbelasting***Boedelbelasting word gehef op die belasbare bedrag van die wêreldwye boedel van elke persoon wat op of na 1 April 1955 tot sterwe kom. Die boedel is egter beperk in die geval van 'n nie-inwoner ('n natuurlike persoon wat nie ‘n gewone inwoner van Suid-Afrika is nie) deur uitsluiting van buitelandse bates van persone wat nie gewone inwoners van Suid-Afrika is nie. Die inwonerstatus van 'n bestorwe boedel volg die inwonerstatus van die afgestorwe persoon ten tyde van sy/haar afsterwe. Eiendom wat uitgesluit is by die boedel van 'n afgestorwe persoon, wat nie ‘n gewone inwoner van Suid-Afrika was op die datum van sy/haar afsterwe nie, is as volg -

* Enige reg in onroerende eiendom buite Suid-Afrika geleë;
* Enige reg in roerende eiendom fisies buite Suid-Afrika geleë;
* Enige skuld nie verhaalbaar of reg van aksie nie afdwingbaar binne 'n Suid-Afrikaanse hof nie;
* Enige welwillendheid, lisensie, patent, ontwerp, handelsmerk, kopiereg of ander soortgelyke reg nie geregistreer of afdwingbaar in Suid-Afrika nie of gekoppel aan enige handeldryf, besigheid of beroep binne Suid-Afrika;
* Enige effekte of aandele gehou deur die afgestorwene in 'n jurisdiksie wat nie 'n maatskappy is nie;
* Enige effekte of aandele wat deur die afgestorwene in 'n maatskappy gehou word, solank enige oordrag waarby enige uitruil van eienaarskap in sodanige effekte of aandele aangeteken is, hoef nie in Suid-Afrika geregistreer te wees nie;
* Enige regte op inkomste gegenereer deur of opbrengste afgelei van enige eiendom soos na verwys in die laaste vier punte van die kollys hierbo.

Vir meerderheid inligting oor die belastinghantering van nie-inwoners in Suid-Afrika, verwys an die gidse hieronder gelys.